
[bookmark: _Toc69832889]CONVOCATÒRIA PER A LA CONCESSIÓ DE SUBVENCIONS (SORTEIG DE 12 BICICLETES ELÈCTRIQUES) EN EL MARC DEL PROJECTE EUROPEU LIFE RETHINKWASTE (LIFE18 GIE/IT/000156), “RETHINKING MUNICIPAL TARIFF SYSTEMS TO IMPROVE URBAN WASTE GOVERNANCE” DEL MUNICIPI DE SANT JUST DESVERN 

Article 1. Objecte 
Es sortejaran 12 bicicletes elèctriques.

Article 2. Beneficiaris del sorteig
Participaran en el sorteig les 874 persones que consten identificades en el llistat annex a la present resolució, identificades amb el codi KAYT assignat en el moment de donar-se d’alta en el Projecte LIFE RethinkWaste i haver acceptat les condicions de la convocatòria.

Article 3. Celebració del sorteig
Es durà a terme a porta tancada i davant de la secretària general de l’Ajuntament, mitjançant una aplicació telemàtica de selecció de números aleatoris.
Es seleccionaran 12 números que es correspondran amb les persones premiades en el sorteig, i 6 números més que formaran part de la llista de reserva pel cas de renúncia d’alguna de les persones premiades. La renúncia pot ser expressa, per qualsevol mitjà que permeti deixar-ne constància o bé tàcita, per no haver recollit el premi dins de termini concedit.

Article 4. Comunicació a les persones premiades i termini per recollir els premis
El llistat de les persones premiades i la llista de reserva es publicarà en el xatbot i en el tauler d’edictes municipal, identificant-les exclusivament mitjançant el codi KAYT. Addicionalment, les persones premiades rebran un avís individual per via SMS. A partir de la data de la publicació de l’edicte al tauler d’anuncis, les persones beneficiàries disposaran d’un mes per contactar amb els Serveis tècnics de Medi Ambient per tal de concertar la data de recollida, i personar-se per retirar el premi.

En cas que una persona premiada no reculli el premi dins del termini d’un mes indicat, es considerarà que ha renunciat al mateix i es farà la corresponent comunicació a la primera persona que consti a la llista de reserva, de conformitat amb allò establert al paràgraf anterior.

